HU
C 15/28
Az Európai Unió Hivatalos Lapja
2023.1.16.
Az alapeljárás felei Felperes: AB Alperes: Finanzamt Köln-Süd
Az előzetes döntéshozatalra előterjesztett kérdés Úgy kell-e értelmezni az egyrészről az Európai Közösség és annak tagállamai, másrészről a Svájci Államszövetség között létrejött, a személyek szabad mozgásáról szóló, 2002. június 1-jén hatályba lépett megállapodás (1) (a továbbiakban: a személyek szabad mozgásáról szóló megállapodás) rendelkezéseit, különösen a 7. cikket és az I. melléklet 9. cikkének (2) bekezdésével összefüggésben értelmezett 15. cikket (egyenlő bánásmódhoz való jog), hogy azokkal ellentétes az olyan tagállami szabályozás, amely szerint az EU- vagy EGT-tagállam (így Németország) állampolgárságával rendelkező, Németországban vagy EU-/EGT-államokban letelepedett (lakóhellyel vagy szokásos tartózkodási hellyel rendelkező) munkavállalók a nem önálló munkából származó, Németországban adóköteles jövedelem tekintetében maguk kérhetik a jövedelemadó megállapítását („kérelemre történő adómegállapítás”), különösen a jövedelemadó kiadások (szakmai költségek) és az adólevonási eljárás során kifizetett német béradó beszámításának figyelembevételével történő visszatérítése érdekében, ez a jog azonban a Svájcban letelepedett német és svájci állampolgárokat nem illeti meg?
(1)
HL 2002.
L 114., 6. o.; magyar nyelvű különkiadás 11. fejezet, 41. kötet, 89. o.
A Bundesarbeitsgericht (Németország) által 2022. október 10-én benyújtott előzetes döntéshozatal iránti kérelem – JK kontra Kirchliches Krankenhaus (C-630/22. sz. ügy) (2023/C 15/30) Az eljárás nyelve: német A kérdést előterjesztő bíróság Bundesarbeitsgericht
Az alapeljárás felei Felperes, a fellebbezési eljárásban ellenérdekű fél, és felülvizsgálati kérelmet előterjesztő fél: JK Alperes, fellebbező és ellenérdekű fél a felülvizsgálati eljárásban: Kirchliches Krankenhaus
Az előzetes döntéshozatalra előterjesztett kérdések 1.
Összeegyeztethető-e az uniós joggal, különösen a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelvvel (1) az Európai Unió Alapjogi Chartájának (Charta) 21. cikkére tekintettel, ha egy nemzeti szabályozás úgy rendelkezik, hogy egy valláson alapuló szellemiségű magánszervezet, a) alkalmatlannak tekintheti a szolgálatában való foglalkoztatásra azokat a személyeket, akik a munkaviszony létesítését megelőzően elhagytak egy adott vallási közösséget, vagy b) elvárhatja a nála munkát végző személyektől, hogy a munkaviszony létesítését megelőzően ne hagyjanak el egy adott vallási közösséget, vagy c) attól teheti függővé a munkaviszony fennmaradását, hogy a munkaviszony létesítését megelőzően egy adott vallási közösséget elhagyó, nála munkát végző személy újból csatlakozzon e vallási közösséghez, ha egyébként nem várja el a nála munkát végző személyektől, hogy e vallási közösséghez tartozzanak?